text: Катето Евро и Любен Дилов-син се събраха - Най-добрият портал за новини от света на шоубизнеса - Red-Carpet.BG
  Актрисата Катерина Евро ще направи своя дебют като жури в България търси талант в компанията на Любен Дилов – син. Любимката на поколения българи ще заеме мястото си до телевизионния и киносценарист, писател-сатирик, журналист, медиен предприемач и общественик с опит в 4 от 6-те издания на шоуто, което през 2014 г. влезе в книгата на Гинес.
  Докато за актрисата ролята на жури в България търси талант е ново предизвикателство, доайенът на журито посреща шестия сезон с доза предпазливост. "Златният бутон е голяма драма за журито. Аз помня предишния сезон, когато ударих моя златен бутон на хора, които винаги съм посрещал с голямо недоумение - това са бийтбоксърите. Така че тази година аз лично ще бъда по-предпазлив. Няма да бързам да го харчa", заяви Любeн Дилов – син.